Interešu zona

**"Interešu zona"** () ir 2023. gada Apvienotās Karalistes, Polijas un ASV vēsturiskā drāmas filma, kuras režisors un scenārija autors ir Džonatans Gleizers. Filmā galvenās lomas atveido Kristians Frīdels un Sandra Hillere. Filma daļēji balstīta Mārtina Eimisa tāda paša nosaukuma 2014. gada romānu.

Filma stāsta par Aušvicas koncentrācijas nometnes komandantu Rūdolfu Hesu un viņa sievu Hedvigu, kuri ar ģimeni cenšas dzīvot savu sapņu dzīvi mājā, kas atrodas otrpus nometnes sienām.

Darbs pie filmas sākās 2014. gadā, kad Emiss izdeva romānu, kas daļēji balstīts uz patiesiem notikumiem. Lai gan romānā tēli ir izdomāti, Gleizers izvēlējās filmā attēlot vēsturiskas personības. Filma tika oficiāli apstiprināta 2019. gadā. Filmēšana galvenokārt notika Osvencimas apkārtnē 2021. gada vasarā.

Filmas "Interešu zona" pirmizrāde notika  76. Kannu kinofestivālā, kur tā sacentās par Zelta palmas zaru. Filma saņēma festivāla *[[Grand Prix (Kannu kinofestivāls)|Grand Prix]]* balvu. Latvijā filmas pirmizrāde notika  un to izplatīja *[[A24]]*. Filma saņēma pozitīvas kritiķu atsauksmes, slavējot Gleizera režiju un scenāriju, minimālo mūzikas izmantošanu, skaņu, operatora darbu, eksperimentālo stāstījumu un atmosfēru. 96. Kinoakadēmijas balvu pasniegšanas ceremonijā filmu nominēja piecās kategorijās (tostarp kategorijā "Labākā filma"), saņemot balvu kā "Labākā starptautiskā spēlfilma" (pirmā britu filma, kas saņēmusi balvu šajā kategorijā) un "Labākā skaņa". Filma saņēma arī trīs BAFTA kino balvas.

## Sižets

1943. gadā Rūdolfs Hess, Aušvicas koncentrācijas nometnes komandants, kopā ar sievu Hedvigu un pieciem bērniem dzīvo idilliskā mājā blakus nometnei. Hess ved bērnus peldēties un makšķerēt, un Hedviga pavada laiku, kopjot dārzu. Nometnes ieslodzītie veic darbus, un izsūtīto mantas tiek nodotas ģimenei. Aiz dārza sienas ir nepārtraukti dzirdami šāvieni, kliegšana, kā arī vilcienu un krāšņu darbināšanas skaņas.

Hess apstiprina uzņēmuma *Topf & Söhne* jaunā dizaina krematoriju. Kādu dienu, pamanījis upē cilvēku mirstīgās atliekas, viņš izvelk savus bērnus no ūdens un nosūta nometnes darbiniekiem šifrētu zīmīti, pārmetot viņiem nevīžību. Naktīs, kad Hess lasa savām meitām pasaku "Ansītis un Grietiņa", kāda poļu meitene paslēpj ieslodzītajiem domātu ēdienu.

Hess saņem ziņu, ka viņš tiek paaugstināts par koncentrācijas nometņu inspektora vietnieku, un viņam jāpārceļas uz Orānienburgu, netālu no Berlīnes. Viņš iebilst un vairākas dienas par to neinformē Hedvigu. Hedviga lūdz viņu pārliecināt priekšniekus ļaut viņai un bērniem palikt savās mājās, un vēlāk atļauja tiek dota. Hedvigas māte ierodas pie viņiem ciemos, bet dodas prom, kad naktī redz degošo krematoriju. Viņa atstāj zīmīti, kas sarūgtina Hedvigu.

Berlīnē, apliecinot atzinību par viņa darbu, Osvalds Pols uzdod Hesam vadīt viņa vārdā nosauktu operāciju, kuras laikā 700 tūkstoši Ungārijas ebreju tiks nogalināti vai nogādāti uz nometni necilvēcīga darba veikšanai. Tas viņam ļauj pārcelties atpakaļ uz Aušvicu un atkalapvienoties ar ģimeni. Viņš apmeklē SS rīkotu ballīti. Pēc tam viņš pa tālruni stāsta Hedvigai, ka ballītē domājis par visefektīvāko veidu, kā piepildīt telpu ar gāzi.

Izejot no sava Berlīnes biroja un kāpjot lejā pa kāpnēm, Hess vairākkārt apstājas un rīstas, skatoties tumšajos gaiteņos. Aina pārceļas uz mūsdienām, kurā vairāki apkopēji tīra Aušvicas-Birkenavas memoriālu. Atgriežoties 1943. gadā, Hess turpina ceļu lejā pa kāpnēm.

## Atsauces

## Ārējās saites